આથી કંટાળીને સ્થાનિકોએ આજે રસ્તા પર જ ધરણાંનો કાર્યક્રમ યોજ્યો હતો. અને ઘણી મોટી સંખ્યામાં કામરેજના રહેવાસીઓ રસ્તા પર ઉતરી આવ્યા હતા. અને પંચાયત પાસે બેનરો લઇને ધરણા પર બેસી ગયા હતા. આ સિનારિયો જોતા જ તાલુકા ભવનના અધિકારીઓ સહિત પોલીસ પણ દોડતી થઈ ગઈ હતી. કામરેજ ચાર રસ્તા ખાતે ચક્કાજામ અને બાદમાં ધારણા યોજાયા બાદ સ્થાનિક પોલીસ પણ દોડતી થઇ હતી અને તાલુકા ભવન ખાતે જિલ્લા પોલીસ અધિકારીઓ તેમજ સ્થાનિક વહીવટી તંત્ર અને કામરેજ ગામ આગેવાનોની બેઠક પણ મળી હતી. તંત્રના અધિકારીઓ સાથે યોગ્ય ચર્ચા કરી પ્રશોના ઉકેલ ઝડપી થાય તે માટે બેઠક કરવામાં આવી હતી.